કહેવાય છે કે, કામરાન લશકર એ તોયબા માટે કામ કરતો હતો. આતંકી ગતિવિધિઓને અંજામ આપવા માટે ફંડિંગ થયું હતું. આતંકી સંગઠનથી આવી રહેલા રૂપિયાને દિલ્હી, રાજસ્થાન, ગુજરાત અને જમ્મૂ કશ્મીર મોકલાઈ રહ્યા હતા. એટલું જ નહીં કેટલાક પૈસા ઈસ્લામિક ઈન્ટિટ્યૂટમાં પણ જઈ રહ્યા હતા. આ જાણકારી સલમાને આપી છે. આ મામલાથી જોડાયેલા અન્ય તબક્કાઓની પણ તપાસ એનઆઈએ કરી રહી છે. એનઆઈએએ કહ્યું કે આ આતંકી સંગઠનએ અન્ય વિદેશી દેશોમાં પણ ફંડ આપ્યા છે. આ આતંકી સંગઠન હાફિઝ સઈદ દ્વારા ચલાવાઈ રહ્યું છે. હાફિઝ 2008 મુંબઈ હુમલાનો માસ્ટરમાઈન્ડ છે.